b'\n_START_ARTICLE_\nGronau (Leine)\n_START_SECTION_\nMaantiede\n_START_PARAGRAPH_\nGronau sijaitsee Hildesheimin lounaispuolella Leineberglandin ja Innersteberglandin v\xc3\xa4liss\xc3\xa4. Leine-joki kulkee kaupungin halki.\n_START_SECTION_\nHistoria\n_START_PARAGRAPH_\nGronau perustettiin Hochstift Hildesheimin lounaiseksi linnoitukseksi Leine-joen saarelle vuonna 1298. Alun perin nimi oli Gronowe, ja se viittaa kaupungin maantieteelliseen sijaintiin Leine-joen tasankojen ymp\xc3\xa4r\xc3\xb6im\xc3\xa4n\xc3\xa4 (Gr\xc3\xbcne Aue, vihre\xc3\xa4 tulvatasanko). Vuonna 1427 Gronausta tuli Hansa-kaupunki._NEWLINE_1900-luvun alussa Gronau kasvoi teollistumisen ja Elze\xe2\x80\x93Bodenburg-rautatieyhteyden avaamisen my\xc3\xb6t\xc3\xa4. 1980- ja 1990-luvuilla Gronau koki rakennemuutoksen, jonka my\xc3\xb6t\xc3\xa4 katosi metalli- ja kemianteollisuuden ty\xc3\xb6paikkoja._NEWLINE_Naapurikunnat Banteln, Betheln, Br\xc3\xbcggen (Leine), Despetal ja Rheden yhdistyv\xc3\xa4t Gronauhun marraskuussa 2016.\n_START_SECTION_\nKaupunkikuva\n_START_PARAGRAPH_\nGronaun kaupunkikuvaa hallitsevat niin kutsutut ristikkotalot. Vanhaa kantakaupunkia ymp\xc3\xa4r\xc3\xb6ineiden muurien paikalle on sittemmin rakennettu jalankulku- ja polkupy\xc3\xb6r\xc3\xa4v\xc3\xa4yli\xc3\xa4. Osia vanhasta kaupunginmuurista on s\xc3\xa4ilynyt j\xc3\xa4lkipolville. Vanhankaupungin maamerkki on St.-Matth\xc3\xa4in kirkko 65-metrisine torneineen. Varhaisin asiakirjamaininta kirkosta on vuodelta 1309. Nykyisen kirkon rakentaminen aloitettiin 1457. Lukuisista tulipaloista vuosisatojen saatossa k\xc3\xa4rsinyt kirkko p\xc3\xa4\xc3\xa4tettiin 1800-luvun puoliv\xc3\xa4liss\xc3\xa4 peruskorjata.'